Source: http://gherilavirtuala.blogspot.com/2008/05/
Timestamp: 2018-02-19 03:37:42+00:00

Document:
Gherila virtuală: mai 2008
NEWS ALERT! - Ministerul Justiţiei invită echipa Penitenciar! la discuţii
Bunătatea patronală începe să se reverse asupra sindicatelor din sistemul penitenciar, care sunt invitate vineri la două întâlniri separate. Prima întâlnire este organizată la Administraţia Naţională a Penitenciarelor la ora 10.00, iar ce-a de-a doua întâlnire este organizată de către Ministerul Justiţiei la ora 15.00.
Domnul secretar de stat Radu Ragea a făcut personal invitaţiile, lucru lăudabil de altfel, precizând că va invita şi membrii echipei PENITENCIAR!.
Iar minunea s-a şi întâmplat. Am primit pe adresa de mail a blogului (blogpenifest@yahoo.com) o invitaţie scrisă de însuşi dl. Radu Buică, consilier SdS, pe care l-am avut de curând client al comentariilor noastre.
Mulţumim pe această cale pentru invitaţie dar suntem nevoiţi să refuzăm din motive tehnico - logistice.
Continuarea o puteţi citi aici...
Publicat de Famiglia Musat la 12:55 2 comentarii:
Jude de servici continua Manualul de supravietuire in justitie cu o noua tema, aceea a zilelor de odihna: zilele libere si zilele de concediu. Adevarul e ca intr-o tara in care justitia romana rezolva dosare la metrul cub, e firesc ca oamenii sa oboseasca repede. Asa ca, in afara de cele 35 zile de concediu legal de odihna, se mai cuvin ceva zile suplimentare de odihna. Si credem ca bine fac sa le spun si altora retete practicate cu succes ani in sir.
Asadar, cititi Zile de odihna.
Publicat de Jude de servici` la 17:24 8 comentarii:
Doi noi secretari de stat la MJ
Saptamana asta, la MJ, au avut loc schimbari importante. Au fost inlocuiti doi secretari de stat. Initial, stirea a iesit pe surse si a fost prezentata in premiera pe Penitenciar!, dar a fost infirmata de cei vizati si chiar s-a bucurat de un drept la replica din parea unuia. Ulterior s-a aflat oficial, dar nu au fost multe comentarii din partea MJ.
Cine sunt cei doi plecati dar, mai ales cine sunt cei doi veniti, cititi pe Jude in Romanica.
Publicat de Echipa JIR la 23:08 3 comentarii:
Publicat de Echipa JIR la 22:00 Un comentariu:
Am avut avut dreptate! Acum ce ar trebui să facem? Să murim de ras? Să-i transmitem salutările noastre din mers domnului Mocuţa? Să ne lăudam că am fost primii care am transmis ştirea încă din 16 mai? Să facem mişto de scrisoarea domnului Mocuţa? Habar nu am, dar asta e ştirea serii, preluată de pe Hotnews:
"Premierul Calin Popescu Tariceanu a decis, astazi, inlocuirea din functie a doi secretari de stat din Ministerul Justitiei - Gheorghe Mocuta si Catalin Chibedi, anunta televiziunile de stiri. In locul celor doi au fost numiti secretari de stat la Ministerul Justitiei Gabriel Tanasescu si Radu Constantin Ragea."
Publicat de Famiglia Musat la 21:29 4 comentarii:
Deşi 1 aprilie a trecut.....MJ încă ne pacăleşte
Nimic nu poate fi mai descalificant decât minciuna practicată de instituţiile Statului, în speţă Ministerul Justiţiei. În ordinea firească a desfăşurării evenimentelor, faptele sunt următoarele: Spre finele saptămânii 5-9 mai 2008, prin instanţe se "plimba" un proiect de modificare a salarizarii şi a altor drepturi ale magistraţilor şi a personalului auxiliar de specialitate. In cuprinsul proiectului existau articole prin care se eliminau anumite drepturi personalului auxiliar de specialitate, dintre care reţinem: decontarea medicamentelor, decontarea contravalorii transportului în perioada concediului. Poate că ar fi mai putin deranjant pentru "auxiliari" dacă cei care se ocupă de elaborarea actelor normative ar gândi reglementari similare aplicabile categoriilor care conlucrează în sistem şi nu mă refer strict la faptul că prin proiectul criticat se dă naştere unei noi discriminări. Si nu neapărat raportat la ceilalti din sistemul de justiţie, ci faţă de toate categoriile plătitoare de contribuţii. În speţă, vorbim de o reglementare potrivit căreia mamele magistrat vor beneficia în perioada concediului de creştere a copilului în vârstă de până la 2 ani, de o îndemnizaţie în cunatum de 75% din media veniturilor nete realizate în ultimele 6 luni anterioare datei de la care se acordă acest drept. Ştim cu toţii de existenţa unei hotărâri judecătoreşti în acest sens, acţiunea fiind promovată de o doamnă judecător. Cererea nu poate fi catalogată decât ca un demers legal şi laudabil, însă raţionamentul celor care au elaborat proiectul este de-a dreptul aberant şi imoral. Oare chiar au magistraţii cea mai grea situaţie materială, financiară...etc, sau doar copiii de magistraţi au dreptul la un trai decent?! Deh...laptele cu care sunt hrăniţi copiii magistraţilor e mai scump, pampers-ul folosit pentru aceştia e mai deosebit, ai lor au nevoi mai mari şi mai multe decât ale celorlalti!!!!
Textul integral îl gasiţi la http://grefierinromanica.blogspot.com/
Publicat de GR la 16:38 Niciun comentariu:
Publicat de Famiglia Musat la 13:16 Un comentariu:
Procurori pe ape
La un seminar de la Craiova a procurorilor generali dinRomanica, in prima zi oamenii au schimbat rapid impresii despre procuratura romana, au ajuns la concluzia ca totul e bine, ca ei lucreaza din greu pentru patrie, ca CSM e un adevarat sprijin si ca mai rabda cu totii putintel dictatura doamnei de la centru. Iar in celelalte zile s-au gandit sa sa implice in activitati de ecologizare, drept pentru care 2 zile au dat o raita pe ...Dunare.
Cititi postarea Procurori pe ape.
Publicat de Jude de servici` la 01:49 Niciun comentariu:
Anti-anticoruptia
Presedinta CSM, Lidia Barbulescu, a declarat fara nicio jena ca nu avem coruptie, si ca asta ar fi doar inventia presei. Declaratia ei nu se bazeaza insa pe nimic, decat pe perceaptia personala, care nu are nicio valoare pentru un jurist, ci e demna doar de politicieni.
Practic, prin declaratia sa, madam B. ignora atentionarile de ani de zile din presa romaneasca, studiile care atesta ca suntem perceputi drept statul cel mai corupt din UE, raportarile negative de la Bruxelles, declaratiile unor ambasadori in Romania.
Dar, mai mult, madam B. da cu piciorul in activitatea propriilor sai colegi: numai la ICCJ in ultimii 2 ani au ajuns peste 70 de dosare pe Legea 79/2000, 174 cu luare de mita, 36 pe dare de mita, 146 pe trafic de influenta. Iar daca ar fi sapat putin in Biroul de statistica al CSM, ar fi gasit date despre sute de dosare de coruptie instrumentate in fiecare an in tara. De asemenea, putea sa discute pe acest subiect cu fiica dumneai, care a lucrat la INC, institutie unde s-au cheltuit aiurea bani pe tot felul de studii, printre care si pe coruptia din Romania.
Intreg articolul la Anti-anticoruptia
Publicat de Just R la 22:27 Niciun comentariu:
Grefierii - la mana magistratilor
Grefier in Romanica a reusit sa surprinda un episod din viata interna a instantelor: despre cum se fac angajarile de personal auxiliar, despre cum se interpreteaza legile etc.
Cititi Unde-i lege-i si tocmeala.
Publicat de Jude de servici` la 00:14 Niciun comentariu:
SS din MJ da replica lui JIR
Nu demult Echipa JIR a postat un articol `Premierul si stresatii` in care aratam ca desi Premierul critica magistratii ca isi cauta dreptatea in justitie si isi dau hotarari favorabile, acelasi lucru fac si oamenii din preajma lui, dand ca exemplu secretarii de stat din MJ si consilierii juridici asimilati magistratilor din MJ. Am folosit numai informatii publice postate pe portalul instantelor.
Iata ce am primit fata de aceasta postare:
Deşi cu întârziere, avem rugamintea sa postaţi acest drept la replica fata de articolul "Premierul şi stresaţii": COMUNICAT Faţă de afirmaţiile apărute pe http: judeinromanica.blogspot.com, potrivit cărora procurorii, între care secretarul de stat Gheorghe Mocuţa, pretind plata orelor suplimentare, facem următoarele precizări: În conformitate cu prevederile art. 45 alin. 1 din Legea nr. 50/1996, magistraţii sunt exceptaţi de la plata orelor suplimentare. De asemenea, O.U.G. nr. 27/2006 nu prevede plata orelor suplimentare pentru judecători şi procurori. De altfel, magistraţii nu au un program zilnic, normat, de 8 ore, iar prin natura sa indemnizaţia primită se consideră că acoperă şi orele efectuate în plus faţă de programul normal de muncă al personalului auxiliar şi al funcţionarilor publici. În legătură cu litigiile magistraţilor, acestea sunt acţiuni formulate în nume propriu cu privire la activitatea desfaşurată în calitate de magistrat, acţiuni asupra cărora urmează să se pronunţe instanţele judecătoreşti. Procuror Gheorghe Mocuţa
Ne bucuram ca MJ ne citeste in continuare si speram ca va da acces tuturor magistratilor la blogul JudeinRomanica, inlaturand blocajele pentru accesul la acest blog instituite in cazul unor instante din tara. Si ne bucuram ca domnul procuror Mocuta si speram si altii ca el (avem in vedere comunicatul sau expus mai sus) au inteles ilaritatea unora din propriile actiuni si si le vor retrage, usurand astfel rolul instantelor, actiune pentru care nu au fost create metode de MJ, desi era si este in atributia sa, de administrator al justitiei.
Publicat de Echipa JIR la 19:28 3 comentarii:
Aproape 3 milioane RON este valoarea stimulentelor acordate de către ministrul Chiuariu în perioada mandatului (mai puţin de un an) la Ministerul Justiţiei. Premiile din fondul lunar sunt încă ţinute la secret, însă nu sunt de neglijat. [...] Mai precis, angajaţi din aparatul MJ au primit 1546 de stimulente în valoare totală de 2.792.756 RON. Aşadar, în medie, fiecare din aceste stimulente are o valoare de 1806 RON. Avand în vedere că Ministerul Justiţiei are, teoretic - conform HG 83/2005 cu mofidificari, circa 400 de angajaţi, rezultă o sumă totală de aproximativ 6300 RON pe cap de om - timp în care s-au primit şi salarii cu adaos de premii lunare! Pentru comparaţie, vedem că în timpul ministeriatului Macovei suma totală a fost de circa 3 ori mai mica (1.141.320 RON pentru 1 an şi 3 luni), aproape egală cu suma pe care Chiuariu a acordat-o numai în luna decembrie 2007 (1.049.739).
În realitate, nu toţi angajaţii MJ au beneficiat de astfel de sume. De exemplu, Iulia Scântei, cel mai greu membru al echipei Chiuariu, a primit, conform surselor noastre, peste 100.000 RON ca stimulente, la care se adaugă indemnizaţii din consilii de admnistraţie, şi premii, pe care MJ le ţine la secret. [...] Iulia Scântei şi ceilalţi consilieri ai ministrului Chiuariu s-au străduit să nu fie ‘angajaţi medii’, astfel că, împreună, au umflat aproape 500.000 RON, acordaţi cu dărnicie din banii fraierilor plătitori de dijme la stat.
Citiţi tot articolul aici...
Publicat de Famiglia Musat la 00:05 5 comentarii:
[...] Am fost şi răman un adversar al prezenţei magistraţilor în sistemul penitenciar în contextul actual. În ultimii ani aceştia au fost o sursă de instabilitate, o sursă de corupţie, de incompetenţă şi, cateodată, o frană pentru reformarea sistemului. [...]Nu-mi fac iluzii că mulţi oameni din sistem ar fi mai breji. Că ar fi mai competenţi. Sau mai oneşti. Dar magistraţii care se află la ora actuală în sistem trebuie să plece. Nu pentru că sunt magistraţi. Ci pentru că nu se supun unor minime reguli de concurenţă, abuzand de statutul de magistrat. [...] De aceea sunt pesimist că ei au cu adevărat loc în sistemul penitenciar. Nu cred în buna credinţă a celor care sunt acum în sistem. Dacă într-adevăr au vocaţie pentru munca de penitenciar, atunci ar trebui să renunţe la statutul de magistrat. Or nu o fac. Nu-mi rămane decat să cred că au venit aici într-o binemeritată vacanţă bine platită pană la schimbarea guvernului, sau ca modalitate de a se pensiona cu salarii uriaşe. [..] Acum şi vestea bună şi, în acelaşi timp, o avertizare faţă de magistraţii care îşi permit abuzuri în sistemul penitenciar: fostul director general al ANP, Alexandru Şerban, a dispărut din magistratură![..] Ieri a apărut pe site-ul CSM ştirea: Avem un trişor şi un clovn mai puţin în magistratură.....
Publicat de Famiglia Musat la 01:40 Niciun comentariu:
O amica vine la mine sa ma roage sa-i investesc cu formula executorie o hotarare civila. Iau hotararea, platesc taxa de timbru, iau timbrul judiciar, formulez cererea, o semnez, o stampilez si ... ma duc la judele de serviciu.
Aici, harababura si aglomeratie ca de obicei. Daca e sa dai crezare celor afisate pe pereti, in 3 zile de la depunerea cererii, poti sa te prezinti sa ridici hotararea investita. Eu insa nu sunt justitiabil, n-am venit pentru prima data in aceasta Judecatorie. Asa ca iau viza de la judele de serviciu si-i spun ca duc eu cererea in arhiva, la "fete". Ne cunoastem, asa ca nu zice nimic.
La "fete" merge treaba in felul urmator: alegi una - de exemplu aia care ti-a mai dat dosare la studiu, sau care ti-a mai cautat hotarari lasate la investit, sau care ti-a facut copii xerox din dosare fara sa te puna sa astepti ora special destinata, ma rog, genul asta de criterii - apoi o iei pe hol si-i spui ca te-ar interesa o "colaborare" contra cost. Tu iei ban de la client si ii dai si ei ca sa faca treaba pentru care este de fapt si de drept platita, fara sa mai stai la cozi si fara sa se implineasca termenul de pe perete. Credeti-ma, tine!
Continuarea o cititi aici.
Publicat de avocat in romania la 11:57 Niciun comentariu:
Publicat de UltraJuridic la 20:09 Un comentariu:
Interviu cu partizanii
Gherilistii au fost intervievati de Istodor. Cititi Academia Catavencu ce apare miercuri, 7 mai 2008, sau varianta online.
Mai jos găsiţi interviurile complete cu luptătorii de elită ai Gherilei Virtuale:
Publicat de Famiglia Musat la 10:20 Niciun comentariu:
Publicat de Famiglia Musat la 10:19 3 comentarii:
Grefier in Romanica - Grefierul? Omul presedintelui. Ii plateste rate, ii face cumparaturile, ii face curatenia
De ce nu acceptati ca sunteti doar cei care trebuie sa traga scaunul judecatorului si sa carati dosare? Ce, grefierii sint oameni? Au dreptul sa vorbeasca despre Justitie?
GrefierinRomanica: .....aia cu scaunul e ca la carciuma, caratul dosarelor tine loc de fitness, astfel ca noi nu ne plangem de sport! La astea se mai adauga si plata unor rate la banci, diverse cumparaturi, mai o curatenie la locul de munca...ca deh...daca-i ordin de la magistrat, cu placere ! Unii grefieri sunt oameni...dar ai presedintelui ! Ce reprezinta un drept? Cred ca grefierul are dreptul doar la munca, garantat prin Constitutie, in rest….ciocu' mic!
Cit de influent e un grefier?
GrefierinRomanica: Depinde de grefier ! Daca-i omul presedintelui e foarte influent......toarna tot. Daca e unul oarecare, atunci e si mai simplu: e vinovat de tot ce nu s-a facut!
Ia grefierul spaga?
GrefierinRomanica: Gura lumii spune, ca unii, da ! Poate insa numai ca s-o dea mai departe....ca altfel de ce i-ar da cineva ceva ?! Restul plang ca prostii dupa salariu, in loc sa se descurce...
Ce aveti sa va reprosati?
GrefierinRomanica: Totul si nimic. Ca am tacut cand trebuia sa tip, ca n-am tipat cand trebuia sa tac.
Ce-i supara pe grefieri?
GrefierinRomanica: Lasand de-o parte durerile de spate...multe: magistratii - dar sunt convins ca-i valabila si reciproca -, ministrii, secretarii de stat, politicienii, pseudo-reforma. Dar cum sistemul judiciar e format doar din magistrati, soferi si functionari publici, ce mai conteaza cativa nemultumiti ca noi?!
Ce model de om si profesionist se propaga prin sefia CSM?
GrefierinRomanica: Or fi modele prin CSM, insa cum nu-i concurs de miss..... Oameni ??? poate, dar inca nu le-a fost aplicata teoria darwinista, ca tot s-a scos din programa scolara ca sa nu-i mai poata studia urmasii. Cat despre sefia CSM - nu se discuta, ca doar e mamuca noastra iubita! Acceptam cu placere orice forma de dictatura, ca ne-am invatat.
Cit de tare e seful dvoastra de acum? Ce timpenii face?
GrefierinRomanica: Nu l-am testat pe sefu' la "tarie", asta ar putea-o spune cei care au incercat eventual biroul oval! La capitolul tampenii sefii, in general, sunt campioni!
Voi ati facut vreun abuz? Ati gresit vreodata? De ce?
GrefierinRomanica: Am abuzat de mine, de timpul liber. De gresit am gresit, ca tot omul ! Nu am stiut in fata cui si cand trebuie sa ma plec - probleme cu coloana..
Ce compromisuri ati facut? De ce?
GrefierinRomanica: Compromisuri.....doar cu mine! Stand in sistemul asta bolnav m-am compromis pe mine. De ce ??? Patria si poporul cere sacrificiu! Si daca nu noi, atunci cine?!
Pe grefieri cine ii reprezinta?
GrefierinRomanica: Cica ba MJ, ba CSM, dupa vant. Dar cum mai mult bate vantul schimbarii, unii considera ca grefierii nici nu merita reprezentati!
Publicat de Famiglia Musat la 10:17 Un comentariu:
Jude in Romanica - CSM demn de cartile cu umor negru
E simplu sa fii anonim pe internet si sa dai in Justitia romana?
JudeinRomanica: JudeInRomanica a fost primul blog anonim al cuiva din sistem. De curand JIR a devenit o echipa : la personajul initial, s-au adaugat doi judecatori din provincie, JudedeServici` si JustitiarRoman. Fiecare are cate o sarcina bine definita: primul e analist, al doilea aduna informatii din sistem, iar ultimul monitorizeaza presa. JIR se vrea o voce a celor multi care gandesc ca noi, dar nu au posibilitatea ori curajul sa o spuna. Sictirul adunat de atatia ani trebuia sa explodeze odata.
Aveati o optiune inainte de facultate: sa n-o faceti. Aveti o optiune acum: sa plecati. Cind ati gresit?
JustitiarRoman: Chestia cu facultatea nu tine intru totul. Avem colegi care au facut-o doar pe hartie, altii la f.f. iar altii la distanta. Unii au stiut atat de bine sa foloseasca sforile sistemului, ca au plonjat direct la curtea suprema sau la parchetul general. JudedeServici a urma facultatea sa isi scoat familia din nevoi - proasta optiune, nu a reusit. JudeinRomanica unde sa mai plece la varsta lui?! Iar eu, peste granita, as spala blide, caci cu Dreptul nu poti face nimic in afara.
Cine nu suporta adevarul-adevarat despre Justitia romana?
JudeinRomanica: Echipa JIR si inca cativa frustrati care si-au tras bloguri anonime, reuniti in Gherila Virtuala. De aceea si incearcam ca postarile noastre sa fie despre lucrurile care nici noua nu ne vine a crede ca se intampla in justitia din Romanica.
S-au perindat tot soiul, Stoica, Stanoiu, Diaconescu, Macovei, Chiuariu, ca ministri de Justitie. Cu ce au dat-o in bara fiecare dintre ei?
JudedeServiciu: Fiecare a visat sa controleze un sistem… incontrolabil. Or, judecatorii nu asculta decat de unul dintr-ai lor. Daca puneau un judecator sef la justitie, era liniste de mult, cantam imnul in fiecare dimineata si ni se atragea atentia ca nu avem batistutele curate. Dar asa, ne pemitem sa ne aratam jigniti de ministri, de parlamentari si mai ales de mass-media – desi in realitate ne e frica de ei, visam ca intr-o zi sa ii inspaimantam si noi.
JustitiarRoman: Doi dintre noi au sefi tari de tot. Chiar …intepeniti: in scaun si in ideologia secolului trecut. Al treilea are un sefulet `recomandat` de sefii mai vechi. E speriat. Si singur peste cei ce ii conduce. Ii compatimesc in fiecare zi pe sefi: ori n-au ce face acasa, ori au ceva beneficii – un om normal nu s-ar lega la cap cu asa ceva.
Voi ati facut vreun abuz? Ce compromisuri ati facut ?
JudeinRomanica: Daca ar fi sa se arunce cu piatra, nu noi am ridica-o, in niciun caz.
Cum se poate supravietui in justitie ?
JudedeServiciu: Ei, asta e o arta. Unii sunt experti: se incepe prin ploconeli in fata sefului direct, se continua cu servicul cafelei de dimineata, prin folosirea impreuna a masinii institutiei pt cumparaturi, se continua cu acordarea concediului preferential sau plecari la anumite seminarii. Ingredientul principal e insa turnarea colegilor ne-conformisti si `implantarea` propriilor oameni in diverse functii de conducere.
E imposibil ca judecatorii, procurorii sa fie doar prosti, incompetenti si nu corupti?
JustitiarRoman: Sincer, e posibil. Dar m-ar durea inima sa stiu ca asta ar fi adevarul. Nu uitati ca cei corupti sunt, in genere, suficient de inteligenti.
Care e procentul de prosti, care e cel de corupti in justitia din Romanica?
JudedeServiciu: Primul poate e mai mare decat se crede, al doilea cred ca e mai mic decat se vehiculeaza.
Cum se da spaga unui judecator?
JudeinRomanica: Echipa JIR nu a dat spaga niciunui judecator :)
JudedeServiciu: Sincer? Nici unul. CSM e o institutie demna de cartile cu umor negru.
Ce ar trebui facut ca judecatorii din Romanica sa fie multumiti si…tacuti ?
JudeinRomanica: Dosarele sa le faca Parlamentarii, asa cum vedem ca s-a si inceput. Fiecarui judecator sa i se dea o secretara si sofer la scara. Rapid inventate inca cateva sporuri. Si in fiecare dimineata cate un articol elogios pe prima pagina a ziarelor, cum ca ce drepta, inalta si frumoasa e justitia romana.
Publicat de Famiglia Musat la 10:15 9 comentarii:
Publicat de Famiglia Musat la 10:13 3 comentarii:
Procuror Panait - Botos, Kövesi, Morar – niste bieti sportivi
De ce-i nevoie de blogul Panait?
Procuror Panait: Pentru ca nu exista voci libere ale procurorilor, pentru ca subordonarea si militaria le-a intrat in sange si in creier, pentru ca ca cineva trebuia sa arate ca pot gandi si singuri fara sa faca explozie. Pentru ca multi spun pe soptite sau doar amantelor ceea ce Panait zice si face in vazul tuturor. Panait a incercat o reincarnare si o intoarcere printre procurori, fostii lui colegi; pentru ca fost respins si nu a gasit nici un trup neprihanit de magistrat pe care sa-l locuiasca i-au ramas, pare-se, doar cuvintele. Blogosfera il suporta inca. Pe ceilalti doar ii bantuie.
Credeti ca a rezolvat ceva moartea lui Panait ? A inteles ceva societatea din asta?
Procuror Panait: Cum sa nu rezolve nimic moartea lui?! Panait intruchipa scrupulele si mustrarile de constiinta ale anchetatorilor pusi sa faca treburi urate. Odata cu disparitia lui lucrurile decurg mai simplu, ordinele sunt respectate fara cracnire, executiile sunt rapide, probele ies mai repede din laboratoare. Procurorul poate in sfarsit sa fie Soldatul Universal ('traiti domn' Morar). Societatea a inteles si ea ceva, ca nu are ce face.
De ce Justitia nu are eroi?
Procuror Panait: Cine scoate capul deasupra multimii, e primul luat la tinta. Nu sunt prea multi masochisti in justitie, in general judecatorii si procurorii fiind oameni isteti si bine orientati. Isi cunosc largimea buzunarului si elasticitatea coloanei si mizeaza la greu pe ele. Avem familii dom'le, neveste si copii ce trebuie intretinuti si sprijiniti. Eroii sunt dupa gratii, ca intr-o lume materialista asa le sade bine. Intrebati-l pe Tundrea, ca va poate spune mai multe.
Procuror Panait: Ehe! Printr-un noroc chior seful meu e Boss-ul cel bun. Dincolo era prea mare aglomeratia de avocati.
Procuror Panait: Cum nu, pai altfel am sti despre ce sa vorbim acum?! Am dat, am luat, am fortat, am mintit, am omis, am gresit. Oameni suntem.
Procuror Panait: Compromisuri fac si cand respir, din primul moment in care intru in parchet: indur sefi imobili, ordine tampite, un cod de procedura invechit, politisti facuti peste noapte, avocati burtosi care ma critica la TV, ordinele politicienilor si judecatori care habar nu au de munca de investigatie dintr-un dosar. Sunt compromisuri facute cu mine insumi.
De ce dureaza atit anchetele? Cit de competenti sau prosti sint procurorii?
Procuror Panait: Anchetele, odata incepute, trebuie sa dea vinovati, nu?!. Asa ca tinem un cercetat sub ancheta pana incepe sa-i puta gura si recunoaste tot. Noi nu putem da rateuri: intotdeauna omul e vinovat, macar de pacatul originar. Si daca nu vrea sa recunoasca, ma duc la o tigara si il las pe anchetat pe mana politistului; cand vin, declaratia e completa, semnata de inculpat, apoi il aduc si pe avocatul din oficiu care semneaza dupa si gata. Judecatorul care ne infirma dosarul e cel putin prost, ca altfel inseamna ca-i corupt. Problema e ca printre procurori exista prosti competenti, dupa cum exista si competenti prosti. Oricum, caruta cu pricina nu s-a rasturnat neaparat in curtea parchetului. Ciudat e ca nu stiu cum se face dar se pare ca intotdeauna un procuror prost gaseste un judecator competent, iar unul competent un judecator prost. Si invers. Asta e explicatia pentru care dosarele sunt intoarse cu furca de la instante la parchete. Nastase, Mitrea, Seres si ceilalti pot sta linistiti. Media de inteligenta a procurorilor si judecatorilor care intra in dosarele lor e mai mica decat inteligenta avocatilor lor.
Cum ia spaga un procuror?
Procuror Panait: Cu gura. Livrarea se face in natura si prin intermediari. E cel mai indicat. La moda e spaga in servicii, influenta si relatii.
La ce folosesc sefi ca Botos sau Codruta Kovesi? La ce presiuni sint supusi? Cit de politizata e Procuratura?
Procuror Panait: Sefi ca Botos si Kovesi folosesc la alcatuirea unei echipe de sportivi bine dotati. Dar ei nu prea joaca in aparare ci mai mult in atac. Botos juca pe extrema stanga, Kovesi cumva pe centru-dreapta, Morar sigur pe dreapta prezidentiala. Au pierdut mult din forta ofensiva prin transferul fortat al acestui Ronaldihno al justitiei care era Monica.
Procuror Panait: Sincer?! E imposibil.
Procuror Panait: CSM-ul e al judecatorilor, e borsul lor. Procurorii isi vor propriul consiliu - fiecare cu treaba lui. Desi, e un sentiment tare sa fii procuror in CSM si sa dai dispozitii judecatorilor. Doar ca se pare ca judecatorii incep sa se prinda.
Cine are "norocul" sa fie bagat in puscarie de Justitie?
Procuror Panait: In justitia romana, se poate orice. Totul. Noi suntem in stare sa bagam si un mort dupa gratii. In puscarie ajunge cateodata cine trebuie si, deseori, cine se mai nimereste. Pe restul ii vedem seara la televizor, la Guvern sau in Parlament.
Publicat de Famiglia Musat la 10:11 2 comentarii:
Publicat de Famiglia Musat la 10:00 4 comentarii:
Publicat de Just R la 16:43 Niciun comentariu:
Supravietuire in justitie
Ne-am gandit ca e o arta si supravietuirea in justitie. Asa ca, artisti ce suntem, ne-am apucat sa o pictam. In culori sumbre sau frumoase, calde sau reci, dupa cum ne vine si noua.
Asadar dam drumul la un manual online despre cum sa faci fata incercarilor justitiei. Manualul se va adresa atat magistratilor, cat si justitiabililor. Vom descrie tehnici de a incerca sa castigi dosare ce pareau pierdute, de a castiga respectul sefilor, de a fi promovat, numit in diverse comisiii, de a obtine decontari, de a-ti descoperi inamicii, de a-ti face prieteni, de a folosi informatii, si altele din aria asta de acoperire.
Cu talentul nostru si ideile cititorilor, vom alcatui o lucrare poate mai tare ca Invataturile lui Neagoe Basarab catre fiu-sau.
Dupa o introducere in care va sfatuim sa nu ne citit daca vreti sa va mearga bine, trecem la lectia intai, prin care ne adresam studentilor si nu numai.
Publicat de Jude de servici` la 03:04 Un comentariu:

References: CSM 
 ICCJ 
 CSM 
 CSM 
 CSM 
 CSM 
 CSM